**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. lapkričio 12 d. Nr. 34-1518

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. lapkričio 6 d. redakcija), Lietuvos Respublikos švietimo ir mokslo ministro 2018 m. lapkričio 7 d. įsakymu Nr. V-881 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2018 metais, paskirstymo pagal savivaldybes patvirtinimo“ bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „22403,9“ įrašyti skaičių „22379,7“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „24310,8“, „7279,4“ ir „3984,9“ įrašyti skaičius „24286,7“, „7400,3“ ir „3873,6“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. pakeisti 1.4 papunkčiu patvirtintas Lazdijų rajono savivaldybės 2018 metų biudžetinių įstaigų pajamas ir išdėstyti jas nauja redakcija (pridedama);
4. Pakeisti 1.5 papunkčiu patvirtintą 2017 metų Lazdijų rajono savivaldybės biudžeto nepanaudotos pajamų dalies paskirstymą pagal biudžetines įstaigas, jų veiklos programas ir finansavimo šaltinius ir išdėstyti jį nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. lapkričio 12 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. lapkričio 6 d. redakcija), Lietuvos Respublikos švietimo ir mokslo ministro 2018 m. lapkričio 7 d. įsakymu Nr. V-881 „Dėl Lietuvos Respublikos valstybės biudžeto lėšų, skirtų mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2018 metais, paskirstymo pagal savivaldybes patvirtinimo“ bei atsižvelgdama į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra sumažinti savivaldybės biudžeto pajamas ir asignavimus 24,2 tūkst. eurų.

***PAJAMOS***. Lietuvos Respublikos socialinės apsaugos ir darbo ministrui patikslinus specialiųjų tikslinių dotacijų paskirstymą savivaldybių biudžetams, Lazdijų rajono savivaldybei 40,0 tūkst. eurų buvo sumažinta speciali tikslinė dotacija socialinei paramai mokiniams, o padidinta specialioji tikslinė dotacija socialinėms paslaugoms (darbuotojų, teikiančių socialinę priežiūrą šeimoms, darbo užmokesčiui padidinti) – 8,3 tūkst. eurų.

Lietuvos Respublikos švietimo ir mokslo ministras įsakymu skyrė valstybės biudžeto lėšų, iš viso 7,5 tūkst. eurų, mokytojų, dirbančių pagal neformaliojo vaikų švietimo programas, darbui apmokėti.

***IŠLAIDOS***. Lietuvos Respublikos socialinės apsaugos ir darbo ministrui sumažinus specialiąją tikslinę dotaciją socialinei paramai mokiniams, asignavimai pagal faktinius duomenis tikslinami Lazdijų rajono savivaldybės administracijai ir daugumai Lazdijų rajono savivaldybės ugdymo įstaigų, iš viso 40 tūkst. eurų. Padidinus specialiąją tikslinę dotaciją socialinėms paslaugoms, Lazdijų rajono savivaldybės administracijos asignavimai 8,3 tūkst. eurų tikslinami priemonėje „Organizuoti ir finansuoti socialinės globos paslaugas“.

Švietimo ir mokslo ministrui skyrus valstybės biudžeto lėšų mokytojų, dirbančių pagal neformaliojo vaikų švietimo programas, darbui apmokėti, 7,5 tūkst. eurų didinami Lazdijų meno mokyklos asignavimai.

Šiuo sprendimo projektu paskirstoma dalis Specialiosios tikslinės dotacijos mokymo reikmėms asignavimų, iš viso 134,0 tūkst. eurų. Lėšos paskirstomos visoms Lazdijų rajono savivaldybės ugdymo įstaigoms darbo užmokesčiui ir socialinio draudimo įmokoms.

Šiuo sprendimo projektu perskirstomi asignavimai iš skolintų lėšų: Lazdijų rajono savivaldybės administracijos asignavimai mažinami priemonėje „Įgyvendinti ir rengti naujus projektus, iš viso 142,1 tūkst. eurų, o skiriami šiems projektams bendrafinansuoti: „Lazdijų vanduo“ projektui „Geriamojo vandens tiekimo ir nuotekų tvarkymo sistemų renovavimas ir plėtra Lazdijų rajono savivaldybėje“ (60,0 tūkst. eurų), Lazdijų rajono savivaldybės priešgaisrinės tarnybos projektui „Jungtiniai veiksmai priešgaisrinės apsaugos ir gelbėjimo paslaugų kokybei gerinti“ (28,8 tūkst. eurų), Žaliosios melioracijos sistemų naudotojų asociacijos projektui „Žaliosios melioracijos sistemų naudotojų asociacijos ir valstybinių melioracijos sistemų bei jų statinių rekonstrukcija“ (19,9 tūkst. eurų), Jukneliškės melioracijos statinių naudotojų asociacijos investiciniam projektui „Jukneliškės MSNA ir valstybinių melioracijos sistemų bei jų statinių rekonstrukcija“ (33,4 tūkst. eurų).

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti:

1. Lazdijų rajono savivaldybės administracijos asignavimai *mažinami* Savivaldybės veiklos funkcijų įgyvendinimo programos priemonėje „Paskolų grąžinimas ir jų aptarnavimas“ (24,5 tūkst. eurų), Investicijų programos priemonėje „Įgyvendinti ir rengti naujus projektus“ (94,2 tūkst. eurų), Socialinės apsaugos plėtojimo, skurdo bei socialinės atskirties mažinimo programos priemonėje „Apmokėti kredito ir palūkanų įmokas“ (6,5 tūkst. eurų);
2. Lazdijų rajono savivaldybės administracijos asignavimai *didinami* Užimtumo, turizmo ir verslo skatinimo programos priemonėje „Vykdyti Lazdijų rajono savivaldybės turizmo rinkodarą Lietuvoje ir užsienyje“ (2,8 tūkst. eurų skiriami viešosios įstaigos Lazdijų turizmo informacijos centro geoterminio šildymo katilo remontui); Vietinio ūkio ir infrastruktūros priežiūros ir plėtros programos priemonėje „Modernizuoti ir plėtoti geriamo vandens tiekimo bei nuotekų šalinimo tinklus, siurblines, šilumines trąsas“ (89,8 tūkst. eurų – UAB „Lazdijų vanduo“ vandens gerinimo įrenginių statybos ir gręžinio įrengimo Šeštokų miestelyje darbams apmokėti ); Nevyriausybinių organizacijų rėmimo programos priemonėje „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ („Onkologinė savigalba Lazdijuose“ filmavimo kamerai įsigyti (0,5 tūkst. eruų) ir Lazdijų rajono neįgaliųjų draugijai kompiuteriui įsigyti – 0,7 tūkst. eurų); Lazdijų Socialinės apsaugos plėtojimo, skurdo bei socialinės atskirties mažinimo programos priemonėje „Teikti bendrąsias socialines paslaugas“ (6,5 tūkst. eurų skiriami viešajai įstaigai Lazdijų socialinių paslaugų centrui - vaikų dienos centro projektui „Po pamokų“ bendrafinansuoti ir transporto priemonei įsigyti);
3. Lazdijų krašto muziejaus asignavimai didinami 1,0 tūkst. eurų (projektams „Petro Švelinskio kryžiaus kelio stočių restauracija“ ir Veisiejų dvaro rūmų 3D rekonstrukcija ir miesto centrinės dalies rekonstrukcijos maketas“ bendrafinanasuoti ir verandos langų gamybai ir montavimui);
4. Lazdijų rajono savivaldybės priešgaisrinės tarnybai skiriami asignavimai išeitinėms išmokoms (8,9 tūkst. eurų) ir darbo užmokesčio bei socialinio draudimo įmokų trūkumui už gruodžio mėnesį (15,0 tūkst. eurų) padengti.

Šiuo tarybos sprendimo projektu Šventežerio ir Noragėlių seniūnijų asignavimai tikslinami tarp priemonių: asignavimai mažinami priemonei „Vietinių kelių ir gatvių priežiūra žiemą“, o didinami priemonei „Viešųjų erdvių ir kapinių priežiūra“. Lėšos bus naudojamos medžių pjovimo paslaugoms apmokėti bei kapinių tvorai pakeisti.

Lazdijų mokyklai darželiui „Kregždutė“ 3,0 tūks. eurų didinamos biudžetinių įstaigų pajamos, nes planuojama surinkti lėšų daugiau nei planuota metų pradžioje, Lazdijų r. Veisiejų Sigito Gedos gimnazijai mažinami 3,0 tūkst. eurų, nes šiai įstaigai tapus viešąja, pajamos už teikiamas paslaugas nepatenka į Lazdijų rajono savivaldybės biudžetą.

Lazdijų r. Seirijų Antano Žmuidzinavičiaus gimnazijai 3,0 tūkst. eurų iškeliami iš prekių ir paslaugų išlaidų į ilgalaikio turto įsigijimo išlaidas (konvekcinei krosnelei ir marmitui įsigyti).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė